QÜESTIONARI+TEMA+1

Qüestionari: Tema I: El pas del Mite al Logos. Els Presocràtics. Els Sofistes
 * ESCOLA PIA MATARÓ / CURS 2008 – 2009 / FILOSOFIA II / Sergi Castillo

1. Què és un mite? Saps en què consisteix el “pas del Mite al Logos”? Són unes històries sobrenaturals basades en la fe i la imaginació que els homes creen on s’intenta donar una resposta a fenomens i preguntes existencials. Aquest és l’origen de moltes religions. Tots aquests mites no es podien demostrar empíricament. Amb el temps es van adonar que la matèria estava formada d’atoms. El pas del mite al logos, aquí és on apareix la filosofia de la mà dels grecs. Així doncs, entenem per filosofia el plantejament de la realitat des d’un altre punt de vista. S’utilitzen la raó i l’esperit crític com a base, sometent a examen i a dubte escèptic (amb arguments sòlids) tota afirmació que es vulgui presentar com a vertadera.

[Sergi Castillo: El pas del mite al logos significa el pas d'una visió arbitrària (ARBITRARIETAT) de la realitat (el que passa es deu al caprici dels déus) a una visió de la realitat basada en la NECESSITAT pròpia de les lleis naturals: un llamp cau perquè es donen unes condicions que ho fan necessari. El canvi de perspectiva significa una oportunitat per a l'home: ara podem preveure els fenòmens i prendre mesures abans que es produeixin. L'home se sent més segur, ja no es veu tan vulnerable davant la natura.)

2. Saps qui van ser els primers filòsofs? En quins temes se centren els primers filòsofs? Els primers filòsofs pertanyen al moviment presocràtic com ara bé Tales, Anaximandre, Anaxímenes, Heràclit, Pitàgores, Parmènides, Zenó, Anaxàgores, Empèdocles, Leucip i Demòcrit. Se centraven en temes com les lleis naturals, els quatre principis. [Sergi Castillo: Les tres primeres grans preguntes són: 1. Quin és l'origen de tot? 2. Què és la realitat? 3. Existeix el canvi?]

3. Cita dos filòsofs presocràtics jònics i dos itàlics. Tales i Heràclit eren jònics; Zenó i Anaxàgores, itàlics.

4. Digues quin és l’Arché segons: Tales, Pitàgores, Parmènides, Anaxàgores Aigua segons Tales, Nombres segons Pitàgores, Ésser segons Parmènides, Hemeomeries/nous segons Anaxàgores.

5. Quin és el filòsof que diu que el canvi no existeix? Parmènides.

6. Quin és el filòsof que diu que tota la realitat és canvi i moviment? Heràclit.

7. Què vol dir l’expressió: “panta rei” i a quin filòsof pertany? Heràclit. Phanta rei vol dir: a la natura tot està en moviment, tot flueix com un riu; tot s’apaga i s’encén com un foc continu però sotmés a mesura: al logos. Llei del canvi

8. De què es compon la realitat, segons Demòcrit? El atomista Demòcrit creu que la realitat està formada per una sèrie d’elements formats per àtoms que es desplacen en el buit (atzar) que s’agrupen per així formar diversos éssers.

9. Quin filòsof va dir que “ser i pensar són una mateixa cosa” Parmènides. 10. Quin és el significat de les paraules: Argé, Physis, Apeiron, Logos, Dialèctica Argé: principi originari Physis: La natura (que imposa l’ordre: lleis naturals) Apeiron: Coses que no poden ser definides (indefinides) Logos: Lògica, pensament racional Dialèctica: mètode que investiga la veritat mitjançant l’examen crític de les percepcions i teories. Per HERÀCLIT, la raó lògica que ordena el canvi en l'univers, entès com a moviment entre termes contraris i oposats: dia/nit, salut/malaltia, jove/vell, bell/llegi, just/injust, etc.

11. Saps quines obres literàries contenen la major part dels mites de la cultura occidental? Saps qui en van ser els autors? Homer i Hesíode van escriure: L’odissea i Teogonia.

12. Quins eren els dos primers filòsofs que defensaven tesis totalment contràries? Heràclit i Parmènides.

13. Saps què significa l’expressió “Una mateixa cosa és ser i pensar”, i qui la va dir? Parmènides. Vol dir… Parmènides. “ Allò que és, és; allò que no és, ni tan sols no pot ser pensat. Quan pensem en alguna cosa és perquè la raó ens diu que existeix. Sabem que és.

[Sergi Castillo: Per altra banda, la frase esdevé un principi dogmàtic que estableix, contra els escèptics, cínics i sofistes, l'existència de la veritat absoluta (l'ésser), i la possibilitat de conèixer efectivament aquesta veritat (ja que pensar i ser és el mateix)]

14. Quina és la influència del pensament dels primers filòsofs en l’actualitat?

Les tres grans preguntes inicials segueixen sense resposta: 1. Quin és l'origen de tot? 2. Què és la realitat? 3. Existeix el canvi?]

15. Saps distingir i entendre el significat de les expressions “arbitrarietat” i “necessitat”? L’arbitrarietat és un pacte que estableixen els homes en determinats assumptes. La necessitat és pròpia de les lleis naturals.

16. Saps quin primer filòsof va intuir la realitat atòmica de la matèria? Demòcrit

17. Saps el significat de l’expressió “Panta rei” i qui la va dir? Heràclit. Phanta rei vol dir: a la natura tot està en moviment, tot flueix com un riu; tot s’apaga i s’encén com un foc continu però sotmés a mesura: al logos. Llei del canvi

18. Qui és l’autor de la frase: l’home és la mesura de totes les coses? Què vol dir aquesta frase? El sofista Protàgores ho afirmà. Tot home mesura a la seva manera les accion i les coses que succeixen al seu voltant. Ningú no pot atribuir cap error a algú altre perquè cap opinió no és menys veritable que una altra.

19. Qui sostenia que res no existeix, si quelcom existís no podria ser pensat, i si quelcom pogués ser pensat no podria ser dit? Gòrgies, el sofista.

20. Quin sofista defensava la llei del més fort com a única llei vàlida? Càl·licles.

21 Què significa la paraula “Areté”? Habilitat per assolit l’èxit en la vida pública i privada. És la capacitat d’exit, al servei de la comunitat, i és qui ha de governar la ciutat. [Sergi Castillo: la paraula també vol dir "excel·lència", i tradueix l'afany de perfecció que dominava la cultura grega, un afany que és present en l'actualitat en totes aquelles persones que volen destacar en el seu àmbit. la ciència, l'esport, les arts, etc.]

22. Què opinen els sofistes sobre la “llei natural” i la “llei positiva”? Els grecs accepten que la natura és una font de coneixement que regula una sèrie de lleis universals. Però els sofistes, degut al coneixement d’altres tipus de societat, se n’adonen que hi ha conceptes que són fruit de pactes humans (convencionalisme), tenint així la necessitat de discutir i separar la llei natural de la llei positiva. Durant la primera sofística, fan una crítica no tan radical respecte a la natura com la segona sofística.

[Sergi Castillo: En general, els sofistes no creuen en l'existència de "lleis naturals", i tendeixen a pensar que totes les lleis són fruit de la imaginació humana, i per tant, totes es poden canviar. D'aquesta visió se'n decanta Cal·licles, el qual sí creu en l'existència d'una llei natural, la llei del més fort, i que per tant, la societat s'hauria de basar en aquesta llei, ja que segons ell, és autèntica. Aquesta idea ha estat defensada per filòsofs posteriors, especialment F. Nietzsche, i ha donat lloc històricament a l'adveniment de règims dictatorials i totalitaris, com el nazisme]

Núria Albesa.